# Art+Feminism

glavni logo kampanje,
no koriste mnoge varijacije
**Umjetnost i Feminizam** (stilizirano kao **Art + Feminism)** je godišnja globalna kampanja za dodavanje sadržaja na Wikipediji o umjetnicama. Projekt su osnovali Siân Evans, Jacqueline Mabey, Michael Mandiberg i Laurel Ptak, a opisan je kao "masovni multinacionalni napor da se ispravi opetovana pristranost u Wikipediji, koju nesrazmjerno pišu muškarci i o njima".

Inauguracijska kampanja Art + Feminism 2014. privukla je 600 volontera na 30 odvojenih događaja. Sljedeće je godine 1.300 volontera prisustvovalo na 70 događaja u 17 zemalja na četiri kontinenta. Više od 18.000 ljudi stvorilo je ili poboljšalo približno 84.000 članaka na Wikipediji na 1.260 događaja globalno (podaci iz 2020.).

## Osnivanje

 Siân Evans, McKensie Mack, Michael Mandiberg i Jacqueline Mabey (slijeva udesno).
Art + Feminism započeo je kada je knjižničarka Artstora, Siân Evans dizajnirala projekt za žene i umjetnost za Društvo umjetničkih knjižnica Sjeverne Amerike. Evans je razgovarala s kolegicom kustosicom Jacqueline Mabey, koja je bila impresionirana organizacijom suradnika Wikipedije za uređivanje događaja u znak sjećanja na Adu Lovelace. Mabey je razgovarala s Michaelom Mandibergom, profesorom na gradskom sveučilištu u New Yorku koji je Wikipediju uključivao u nastavi. Mandiberg je zauzvrat razgovarao s Laurel Ptak, suradnicom iz neprofitne umjetnosti Eyebeam, koja je pristala pomoći u planiranju događaja. Tada je tim unovačio lokalne Wikipediste Dorothy Howard, Wikipedijanku u rezidenciji Vijeća knjižnice oblasti New York, i Richarda Knipel, koji je tada zastupao lokalno grupu suradnika Wikipedije putem New York City Wikimedije.

Jedan od razloga za uspostavljanje projekta Art + Feminism bio je odgovor na negativnu medijsku pokrivenost Wikipedia-inim kataloškim sustavom. Projekt nastavlja popunjavati praznine u sadržaju na Wikipediji i povećavati broj suradnica/ka. Samo oko 17 posto biografija na Wikipediji odnosi se na žene, a samo oko 15 posto urednika Wikipedije su žene. Kira Wisniewski imenovana je izvršnom direktoricom Art + Feminism 2020. godine.

## Događanja

Video Art+Feminism edit-a-thon, MoMA, 2015. godine
Izvan Sjedinjenih Američkih Država, događaj iz 2015. medijski je bio pokriven i drugdje, uključujući Australiju, Kanadu, Kambodžu, Indiju, Novi Zeland i Škotsku. Unutar Sjedinjenih Država događaj je medijski propraćen najviše u New Yorku pa u Kaliforniji Kansasu, Pennsylvaniji, Texasu, i West Virginiji.

2020. godine, zbog zabrinutosti od pandemije COVID-19, događaj je održan virtualno, putem aplikacije za video konferencije Zoom.

## Recepcija

Sadržaj koji su pridonijeli sudionici u uređivanju događaja prati se na koordinacijskom forumu na Wikipediji.

U studenom 2014. časopis *Foreign Policy* imenovao je Evans, Mabey, Mandiberga, Richarda Knipela, Dorothy Howard i Ptak kao „globalne mislioce“ za rješavanje rodnih pristranosti na Wikipediji.

### Recepcija u Hrvatskoj i regiji

Art i Feminizam je inspirirao HrW inicijativu i o njemu su pisali na portalu Vox Feminae.

## Povezano

* Lokalni WikiProjekt Žene u crvenom
* Organizacija Les sans pagEs za frakofone i višejezične WikiProjekte

## Izvori

## Vanjske veze

* Službena stranica
* Meetup na EN Wikipediji
* Mirk, Sarah (24. siječnja 2014.). „An Epic Feminism Edit-a-thon Takes Aim at Wikipedia's Gender Gap”. *Bitch*. Arhivirano iz originala na datum 2016-03-12. Pristupljeno 2021-02-15.
* Cogdill, Caitlin (19. veljače 2014.). „Wikipedia's Art & Feminism Edit-A-Thon and the Gender Gap”. Zaklada Wikimedija.
* Artstor